Sel ja järgmisel pildil on kujutatud "Melody Pops" kaubamärki. Olgu ma neetud, kui ma tean, miks Melody Pops just nii populaarne oli. Tegu oli pulgakommiga, aga eriliseks muutis ta see, et kommi vars oli tegelikult vile. Ma ei mäleta, kas seda sai vilistada ainult lutsimise ajal, või oli vile autonoomne ja tuli kõigepealt vabaks lakkuda, aga idee tundus erutav. Siiski, praktilise inimesena tundus mulle näts palju parem. Seda saab ikka päev otsa närida, aga pulgakomm on poole tunniga otsas.